== 1980’erne ==
Succesen sluttede pludseligt i slutningen af 1980, da det viste sig, at Brooks’ fabrik i Puerto Rico ikke kunne imødekomme den større efterspørgsel og stadig bevare kvaliteten. Næsten 30 procent af de solgte sko blev sendt tilbage, og Brooks var tvunget til at kassere 50&nbsp;000 defekte par sko. Kvalitetsproblemerne gav Brooks økonomiske vanskeligheder, og virksomheden ansøgte om konkursbeskyttelse.<ref name="autogeneret2" /> Truslen om konkurs blev dog afværget, da Brooks blev overtaget af skoproducenten Wolverine World Wide 1981.<ref name="autogeneret2" />
Med nye ejere kunne Brooks igen fokusere på produktudvikling, og i 1982 blev Chariot lanceret. Modellen var en af de første på markedet med en såkaldt pronations kile, som gør skoen stabil uden at give afkald på smidigheden, og Chariot havde stor betydning for, hvordan løbesko blev designet fremover.<ref name="autogeneret1" /> I 1987 blev Brooks for women lanceret – en sko som var anatomisk tilpasset kvinder.
Historie Erhvervsliv Sport Kultur Foreninger Organisationer